Festlig og officiel modtagelse af det norske herrelandshold i håndbold. Herrerne har base i Gigantium, hvor de skal spille holdets indledende kampe ved Europamesterskaberne i håndbold. Den folkelige modtagelse fandt sted på Gammeltorv, hvor lokale fans af Ole Erevik, Håvard Tvedten og Kristian Kjelling, side om side med mange hundrede tilrejsende norske håndboldfans, var mødt op. Foruden velkomst af Aalborgs borgmester, Thomas Kastrup-Larsen, var der også tale af Norges ambassadør i Danmark, Ingvard Havnen. Samtidig var der efterfølgende snak med de norske landsholdsprofiler der håndboldmæssigt er, eller har været, hjemmehørende i Aalborg Håndbold.

Referat:
Lørdag blev det norske herrelandshold i håndbold budt velkommen i Aalborg.